**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA KLOŠTAR PODRAVSKI**

**OPĆINSKI NAČELNIK**

**UPUTE ZA IZRADU PRORAČUNA I FINANCIJSKOG PLANA PRORAČUNSKOG KORISNIKA ZA RAZDOBLJE 2022.-2024.**

**KLOŠTAR PODRAVSKI, listopad 2021.**

1. **UVOD**

Sukladno Zakonu o proračunu (NN 87/08, 136/12 i 15/15), a na temelju Uputa Ministarstva financija za izradu proračuna Jedinica lokalne i područne (regionalne samouprave za razdoblje 2022.-2024. godine, načelnik Općine Kloštar Podravski donosi Upute za izradu proračuna Općine Kloštar Podravski za razdoblje 2022.-2024. godine, te ih dostavlja svojem proračunskom korisniku. Upute dostupne i na službenoj stranici Općine Kloštar Podravski: https://www.klostarpodravski.hr/proracun

Ove Upute izrađene su na temelju Uputa Ministarstva financija za izradu proračuna jedinica lokalne i područne (regionalne) samouprave za razdoblje 2022.-2024.

1. **ODREDNICE PRIHODA I RASHODA PRORAČUNA JEDINICE LOKALNE I**

 **PODRUČNE (REGIONALNE) SAMOUPRAVE**

 Jedinice lokalne i područne (regionalne) samouprave pri izradi prijedloga proračuna izrađuju plan rashoda uzimajući u obzir vlastite gospodarske i društvene specifičnosti pridržavajući se odredbi Zakona o proračunu i Zakona o fiskalnoj odgovornosti.

 Stoga, treba naglasiti da je čelnik jedinice lokalne i područne i (regionalne) samouprave i proračunskog i izvanproračunskog korisnika odgovoran, osim za zakonito planiranje i izvršavanje proračuna odnosno financijskog plana, i za svrhovitost, učinkovitost i za ekonomično raspolaganje proračunskim sredstvima proračuna odnosno financijskog plana.

1. **TEMELJNA EKONOMSKA ISHODIŠTA I PRETPOSTAVKE ZA IZRADU PRIJEDLOGA PRORAČUNA OPĆINE KLOŠTAR PODRAVSKI**

 Sukladno Zakonu o proračunu, Vlada Republike Hrvatske donijela je Smjernice ekonomske i fiskalne politike za razdoblje 2022.-2024.

Najavljene promjene u poreznom sustavu, a koje će utjecati na državni proračun i proračune jedinica lokalne i područne (regionalne) samouprave u narednom trogodišnjem razdoblju najavljene su u navedenim smjernicama. Smjernice sadrže ciljeve ekonomske politike te makroekonomski i fiskalni okvir opće države za trogodišnje razdoblje.

Pandemija korona virusa tijekom 2021. godine dovela je do značajnih negativnih socijalno gospodarskih posljedica. Stoga se u 2022. godini očekuje gospodarski oporavak koji će se odraziti i na prihodnu stranu proračuna.

**OPIS PLANIRANIH POLITIKA OPĆINE KLOŠTAR PODRAVSKI**

Osnovni ciljevi u provođenju politika Općine Kloštar Podravski, čije je ostvarivanje u funkciji razvoja cjelokupnog područja, kao i porasta životnog standarda stanovništva su:

- Porast zapošljavanja

- Porast životnog standarda kroz daljnji razvoj prometne i komunalne infrastrukture

- Briga o zdravlju, obrazovanju i socijalnoj sigurnosti građana

- Promoviranje i poticanje kulture, sporta, tehničke kulture, vatrogastva i drugih društvenih aktivnosti

- Prostorno-planski razvoj, zaštita okoliša i kulturnih dobara

- Uspostava sustava odgovornog, učinkovitog i transparentnog upravljanja proračunskim sredstvima sukladno Zakonu o fiskalnoj odgovornosti

1. **PROCJENA PRIHODA I RASHODA, TE PRIMITAKA I IZDATAKA OPĆINE KLOŠTAR PODRAVSKI U SLJEDEĆE TRI GODINE**

Prihodi jedinica lokalne i područne (regionalne) samouprave planiraju se na temelju istih makroekonomskih pretpostavki kao i kod prihoda državnog proračuna, u skladu s trenutnim kretanjima i makroekonomskim projekcijama za spomenuto razdoblje.

Bitno je istaknuti da pri izradi proračuna jedinica lokalne i područne (regionalne) samouprave, uz smjernice kretanja prihoda i rashoda, svaka jedinica samouprave izrađuje plan rashoda uzimajući u obzir vlastite gospodarske i društvene specifičnosti te pridržavajući se Zakona o proračunu i Zakona o fiskalnoj odgovornosti.

1. **NAČIN PRIPREME TE TERMINSKI PLAN ZA IZRADU PRORAČUNA I PRIJEDLOGA FINANCIJSKIH PLANOVA**

Na temelju dostavljenih Uputa, računovodstvo u obvezi je izraditi nacrt prijedloga Proračuna za razdoblje 2022.-2024. do 15. listopada. Načelnik je dužan do 15. studenog prijedlog proračuna dostaviti predstavničkom tijelu na razmatranje i usvajanje. Predstavničko tijelo je dužno najkasnije do 31. prosinca 2021. donijeti Proračun Općine Kloštar Podravski za razdoblje 2022.do 2024. godinu.

Na stranicama Općine Kloštar Podravski: https://www.klostarpodravski.hr/proracun nalaze se ove Upute za izradu prijedloga proračuna i financijskog plana proračunskog korisnika Općine Kloštar Podravski za razdoblje 2022.- 2024. godine.

Na internet stranici Ministarstva financija www.mfin.hr (Proračun/Lokalni proračun) nalaze se Upute za izradu proračuna jedinica lokalne i područne (regionalne) samouprave za razdoblje 2022. - 2024., Model prijedloga financijskog plana proračunskog korisnika.

Kloštar Podravski, 01. listopada 2021.

 OPĆINSKI NAČELNIK:

 Siniša Pavlović